CELEX: 31995R1368
Language: hr
Date: 1995-06-16
Title: Uredba Komisije (EEZ) br. 1368/95 od 16. lipnja 1995. o izmjeni Uredbe (EEZ) br. 2921/90 o potpori za proizvodnju kazeina i kazeinata iz obranog mlijeka

03/Sv. 038
            
            
               HR
            
            
               Službeni list Europske unije
            
            
               28
            
         31995R1368
   
               L 133/4
            
            
               SLUŽBENI LIST EUROPSKE UNIJE
            
            
               16.06.1995.
            
         
      UREDBA KOMISIJE (EEZ) br. 1368/95
   od 16. lipnja 1995.
   o izmjeni Uredbe (EEZ) br. 2921/90 o potpori za proizvodnju kazeina i kazeinata iz obranog mlijeka
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 804/68 od 27. lipnja 1968. o zajedničkoj organizaciji tržišta mlijeka i mliječnih proizvoda (1), kako je zadnje izmijenjena Aktom o pristupanju Austrije, Finske i Švedske te Uredbom (EZ) br. 3290/94 (2), a posebno njezin članak 11. stavak 3.,
   budući da se Uredbom Komisije (EEZ) br. 2921/90 (3), kako je zadnje izmijenjena Uredbom (EEZ) br. 1756/93 (4), predviđa da se potpora za proizvodnju kazeina i kazeinata iz obranog mlijeka odobrava samo ako proizvedeni kazein i kazeinati udovoljavaju određenim zahtjevima u pogledu sastava; budući da stečeno iskustvo pokazuje da kazein koji sadrži više od 5 %, ali ne više od 17 % mliječnih proteina osim kazeina, više ne udovoljava trenutačnim zahtjevima tržišta koje se preusmjerava na visokokvalitetne proizvode; budući da u skladu s tim potporu za takav kazein treba ukinuti;
   budući da, s obzirom na trend na tržištu takvih proizvoda s jedne strane i mlijeka u prahu od obranog mlijeka s druge strane, potporu utvrđenu tom Uredbom za obrano mlijeko prerađeno u kazein ili kazeinate treba smanjiti;
   budući da Upravljački odbor za mlijeko i mliječne proizvode nije dao mišljenje u roku koji je odredio njegov predsjednik,
   DONIJELA JE OVU UREDBU:
   Članak 1.
   Uredba (EEZ) br. 2921/90 mijenja se kako slijedi:
   
               1.
            
            
               Članak 2. stavak 1. zamjenjuje se sljedećim:
               „1.   Potpora za 100 kilograma obranog mlijeka prerađenog u kazein ili kazeinate kako je navedeno u stavku 2. iznosi 6,75 ECU.”
            
         
               2.
            
            
               Briše se članak 2. stavak 2. točka (d), a članak 2. stavak 2. točka (e) postaje članak 2. stavak 2. točka (d).
            
         
               3.
            
            
               Druga rečenica članka 3. točke (a) zamjenjuje se sljedećim:
               „Opis koji se mora nalaziti na proizvodu, kako je navedeno u Prilogu III., je sljedeći:
               ‚Kazeinati koji sadrže više od 5 % ali ne više od 17 % istodobno istaloženih mliječnih proteina osim kazeina, izračunano na temelju ukupnog sadržaja mliječnih proteina.’;”
            
         
               4.
            
            
               Prilog III. zamjenjuje se Prilogom ovoj Uredbi.
            
         Članak 2.
   Ova Uredba stupa na snagu sedmog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. lipnja 1995.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 148, 28.6.1968., str. 13.
   
      (2)  SL L 349, 31.12.1994., str. 105.
   
      (3)  SL L 279, 11.10.1990., str. 22.
   
      (4)  SL L 161, 2.7.1993., str. 48.
   PRILOG
   
      
         „PRILOG III.
         ZAHTJEVI U POGLEDU SASTAVA
         Kazeinati sa sadržajem mliječnih proteina, osim kazeina, ne više od 17 % ukupnog sadržaja mliječnih proteina
         
                     
                                 1.
                              
                              
                                 Maksimalni sadržaj vlage
                              
                           
                  
                     6,00 %
                  
               
                     
                                 2.
                              
                              
                                 Maksimalni sadržaj mliječnog proteina
                              
                           
                  
                     85,00 %
                  
               
                     
                                 3.
                              
                              
                                 Maksimalni sadržaj masti
                              
                           
                  
                     1,50 %
                  
               
                     
                                 4.
                              
                              
                                 Maksimalni sadržaj laktoze
                              
                           
                  
                     1,00 %
                  
               
                     
                                 5.
                              
                              
                                 Maksimalni sadržaj pepela
                              
                           
                  
                     6,5 %
                  
               
                     
                                 6.
                              
                              
                                 Ukupni broj bakterija (maksimalni u 1 g)
                              
                           
                  
                     30 000
                  
               
                     
                                 7.
                              
                              
                                 Koliformi (u 0.1 g)
                              
                           
                  
                     nema
                  
               
                     
                                 8.
                              
                              
                                 Broj termofilnih bakterija (maksimalni u 1 g)
                              
                           
                  
                     5 000”